stanford-oval/wikipedia huggingface dataset:
ארצות הברית של אוסטריה רבתי

מפת היוזמה
ארצות הברית של אוסטריה רבתי (בגרמנית: Vereinigte Staaten von Groß-Österreich) היא כינויה של תוכנית לא ממומשת מ-1906 שנוסחה על מנת לפתור מתחים אתניים במדינה מרובת הלאומים. במסגרת התכנית הוצע להפוך את האימפריה האוסטרו-הונגרית לפדרציה בת 16 מדינות, כאשר בכל מדינה תקבל כל קבוצה אתנית אוטונומיה תרבותית ופוליטית נרחבת. התכנית נוסחה בעיקרה על ידי המשפטן והפוליטיקאי הרומני אורל פופוביץ' (אנ'). עם התומכים בתוכנית נמנה אלכסנדרו ואידה-ווייבוד. בסופו של דבר לא יצאה התכנית אל הפועל.
אתה בכולם

| דירוגים מקצועיים> ציוני ביקורות.מקור | דירוגים מקצועיים> ציוני ביקורות.ציון |
| --- | --- |
יוסי חרסונסקי: 
אתה בכולם הוא סינגל שהוקלט על ידי הזמרת הישראלית יובל דיין. השיר נכתב והולחן על ידה, והופק על ידי תומר בירן. את השיר הוציאה לאור חברת התקליטים "ארומה מיוזיק" ב-8 במרץ 2021.
רקע

השיר הוא הילולה לאלוהים. דיין מדברת בשיר על מקומו של אלוהים בעולמה היומי. היא מתארת את אלוהים כדמות שהולכת איתה, ונמצאת בתוכה לאורך כל החיים. ”כשאני מסתכלת על הנצח, הוא ממלא לי את ההווה ולא משאיר אותי לבד בשום מצב. בבקרים כמו בלילות, כשמואר וכשחשוך. גם ואולי במיוחד ברגעים שאני פחות טובה בהם. בשקרים, בשריטות ובחרטות – יש מישהו שהוא תמיד איתי” - אמרה בריאיון לערוץ 7. בסוף השיר, הזמר עידן עמדי קורא פסוק תהילים: ”לֵב טָהוֹר בְּרָא לִי אֱלֹהִים וְרוּחַ נָכוֹן חַדֵּשׁ בְּקִרְבִּי.” (ספר תהילים, פרק נ"א, פסוק י"ב).
ביקורות

מבקר המוזיקה הישראלי, יוסי חרסונסקי, העניק לשיר ציון של ארבעה כוכבי זהב מתוך חמישה. הוא שיבח את השיר ואמר: "העיבוד מוסיף שכבה אמונית-שמימית שנותנת לשיר תוקף תפילתי".
מיקומי שיא

|   ‏‏‏  מצעדים ודירוגים (2021)> מדינה |   ‏‏‏  מצעדים ודירוגים (2021)> מצעד |   ‏‏‏  מצעדים ודירוגים (2021)> מיקום שיא |   ‏‏‏  מצעדים ודירוגים (2021)>  |
| --- | --- | --- | --- |
|  ישראל | מדיה פורסט ישראל | 8 |  |
הערות שוליים

1 2  יובל דיין אתה בכולם, האתר של יוסי חרסונסקי
↑  אריאל פייגלין, יובל דיין בשיר חדש - 'אתה בכולם', באתר ערוץ 7
↑  יובל דיין בשיר חדש: "אתה בכולם", באתר כיפה, 8 במרץ 2021
↑  המצעד הישראלי השבועי, באתר מדיה פורסט
בונוס (משחק מחשב)

| --- | --- |

צילום מסך של משחק בבונוס
 כללי
 תאריך הוצאה:  1993
 סוגה:  משחק חשיבה ממוחשב
 פיתוח:  המרכז לטכנולוגיה חינוכית
 דרישות תוכנה
 מצבי משחק:  שחקן יחיד / שני שחקנים
 פלטפורמות:  מחשב אישי
בּוֹנוּס הוא משחק חשיבה למחשב מתוצרת מטח (המרכז לטכנולוגיה חינוכית), אותו יצר יעקב שויקה.
המשחק בונוס הוא גרסה ממוחשבת של משחק הלוח שבץ־נא. לוח המשחק מורכב מריבוע ובו עשר שורות על עשרה טורים המורכבים ממשבצות. מחוץ לריבוע יש משבצות בונוס ועליהן סמלים שונים של פירות, וכן יהלום וכוכב. המשחק מיועד לשני שחקנים. כל שחקן מקבל אוסף של שמונה אותיות, ובעזרתן הוא אמור להרכיב מילה (או כמה מילים) שתזכה אותו בנקודות רבות ככל האפשר. המילים צריכות להתחבר זו לזו כבתפזורת, חוץ מהמילה הראשונה, שמורכבת במהלך הראשון במשחק. לשלוש מתוך ארבע אימות הקריאה (אותיות אהו"י) יש ניקוד נמוך של נקודה או שתיים, ואילו לאותיות ששכיחות השימוש בהן נמוכה יש ניקוד גבוה יותר — כמו שש (ס׳), שבע (א׳, ט׳, כ׳, צ׳), שמונה (ג׳) או תשע נקודות (ז׳). המנצח הוא השחקן שצבר לזכותו את מספר הנקודות הגבוה מהשניים. המשחק מסתיים כאשר לא נותרו לאחד השחקנים אותיות לשיבוץ בלוח, או כאשר השחקנים אינם יכולים עוד לשבץ מילים (ומחליטים לסיים את המשחק).
כללי המשחק

אסור לכתוב מילים שצורפו להן כינויי שייכות, כמו ”יַלְדֵיכֶם“, ”שֶׁלְּךָ“, אך מותרות נטיות של מילות היחס לְ־ או בְּ־, כמו ”לִי“, ”לָנוּ“, ”בָּהּ“, ”בָּכֶם“. הטיות פועל (כמו ”כָּתַבְתִּי“, ”הָבִיאִי“, ”תַּסְבֵּרְנָה“) מתקבלות במשחק. מתוך כך צפויים להתקבל כינויי שייכות שהכתיב שלהם שווה להטיית פועל ‒ ”שֶׁלִּי“, ”שֶׁלּוֹ“ או ”שֶׁלָּהּ“ יתפרשו כאילו נכתב ”שְׁלִי“, ”שָׁלוּ“ או ”שָׁלָה“, משם הפועל לִשְׁלוֹת; וכן ”מִמֶּנִּי“, ”מִּמֶּנָּה“ וגם ”מִמֶּנּוּ“ יתפרשו כהטיות של הפועל לְמַמֵּן או לְמַנּוֹת (”מַמְּנִי“, ”מְמַנֶּה“, ”מַמְּנוּ“). לפיכך, המילה ”מִכֶּם“, שאין לטעות בה גם בלא ניקוד, לא תתקבל במשחק.
מותר לכתוב מילה אחת בכל תור, במאוזן או במאונך, והיא צריכה להתחבר לאות אחרת שמשובצת בלוח (חוץ מהמילה הראשונה שמניחים על הלוח, כמובן). מילה שלא תתחבר לאות שעל הלוח או שתיכתב באלכסון ‒ לא תתקבל.
אסור לכתוב מילים שהכתיב שלהן אינו תקני בעליל, כמו ”היתלהב“. עם זאת אפשר שכתיב דקדוקי (הכתיב המוכן לניקוד) או כתיב חסר יתקבלו במשחק ‒ למשל, המילה פֻּמְפִּיָּה תתקבל בשלוש דרכים שונות: ”פמפיה“ (הכתיב הדקדוקי), ”פומפיה“ (כתיב חסר) או ”פומפייה“ (הכתיב המלא התקני). כתיב מלא שנקבע בתקן בשנים שלאחר הוצאת המשחק צפוי שלא להתקבל לפעמים ‒ מילים כמו ”הינה“ או ”מוחרת“ לא יאושרו בכתיבן התקני החדש (אלא בכתיב התקני הישן בלבד), אך לעומת זאת הכתיב ”מוחרתיים“ או ”צוהריים“ מתקבל במשחק.
אסור לשבץ אות במשבצת בונוס במהלך הראשון במשחק. אפשר לקבל בונוס רק מהמהלך השני ואילך.
על פי רוב אסור לכתוב הטיות מיושנות של פעלים — כמו ”נָגִילָה“ או ”אָשׁוּבָה“ (עתיד מוארך), וכדומה. עם זאת יתקבלו הטיות אחדות מסוג זה, כמו ההטיה ”נֵלְכָה“. כך גם בהטיות ה"א המגמה ‒ מילים שנטמעו בעברית החדשה, כגון ”פְּנִימָה“, ”קָדִימָה“ או ”הַחוּצָה“ ‒ רק הן יתקבלו. מעניין לציין שהמילה ”הַבַּיְתָה“ איננה קבילה במשחק, ואילו ”יְרוּשָׁלַיְמָה“ תתקבל דווקא.
אסור לכתוב מילים בצורת הסמיכות שלהן, כמו ”תִּקְרַת־“. כפי שצוין בכלל הראשון שלעיל, תתקבלנה צורות סמיכות שהכתיב שלהן שווה להטיית פועל כלשהי. ”שִׁכְבַת־“ או ”מַלְכַּת־“ תתקבלנה, למשל, שכן המשחק מפרש אותן כהטיות שורש פועליות: ”שָׁכַבְתָּ“ או ”מָלַכְתָּ“.
אסור לכתוב מילים בצירוף אותיות מש"ה וכל"ב בתחילתן, כמו ”הַסֵּפֶר“ או ”בַּבַּיִת“.
בכל תור נתון השחקן יכול להחליף אות שכבר שובצה בלוח, ובלבד שישבץ בו עוד אות אחת לפחות. אין הכרח להשתמש באות שהוחלפה ‒ השחקן יכול לשמור אותה לאחר כך ולשבץ אות אחרת תחתה. מהלך כזה יכול להגדיל מאוד את מספר הנקודות שיקבל השחקן בתורו ‒ לדוגמה, אם שובצה בלוח המילה ”מְכַרְבֵּל“ במאוזן, והשחקן המיר את האות כ׳ באות ס׳ בשעת שיבוץ מילה חדשה במאונך, הוא מקבל ניקוד גם על המילה החדשה ששיבץ וגם על המילה ”מְסַרְבֵּל“, שנוצרה על ידי החלפת האות שהייתה מונחת קודם על הלוח. כך השחקן יכול לקבל נקודות רבות יותר במהלך, וגם ליהנות מיתרון אם הוא משחק מול המחשב ‒ השחקן הממוחשב לעולם אינו נוקט את הדרך הזאת.
מנגינת הפתיחה של בונוס היא בָּדִינֵרִי (Badinerie), מתוך הסוויטה השנייה לתזמורת מאת יוהאן סבסטיאן באך.
סוגי הבונוסים

במשחק יש כמה סוגי בונוסים, ובעזרתם השחקן יכול לצמצם או להרחיב את פער הנקודות ממתחרו:
בונוס של נקודות — המחשב מעניק אוטומטית נקודות לשחקן, לפי גודל הבונוס. יש ארבעה בונוסים של נקודות: 25 נקודות, 40 נקודות, 100 נקודות, וכן ”הבונוס החסכוני“, המעניק לשחקן נקודה אחת בלבד (בצירוף האמרה המנחמת ”דין פרוטה כדין מאה“).
בונוס עתידי — בונוס למהלכים עתידיים. יש שני בונוסים מסוג זה: בבונוס אחד יקבל השחקן כפל נקודות בשני התורים הבאים שלו; בבונוס האחר השחקן מקבל מייד תור נוסף, וסכום הנקודות שיקבל בו יוכפל פי ארבעה. למעשה בונוס זה הוא הבונוס בעל פוטנציאל הרווח הגבוה ביותר ‒ אפשר להרוויח בעזרתו מאתיים נקודות ויותר בתור אחד.
תור נוסף — השחקן מקבל מייד תור נוסף, בלי שיעבור התור לשחקן השני.
בונוסים של משחקי מילים — רוב הבונוסים לשחקן האנושי הם מסוג זה, ויש כמה וכמה מהם. מסך חדש נפתח, ובו חידה או אתגר הקשורים למשחקי מילים. בבונוס אחד יופיעו שלוש מילים שאורכן שלוש אותיות כל אחת, ולכולן אות אחת משותפת חסרה שעל השחקן למצוא בתוך חצי דקה. אם הוא מוצא את האות הנכונה (ומאשר את בחירתו לפני תום הזמן), הוא מקבל בונוס של 100 נקודות. בבונוס מסוג דומה מופיעות שתי מילים שאורכן חמש אותיות כל אחת, והן מסודרות בצורת שתי וערב. על השחקן למצוא את האות האמצעית שלהן, המשותפת לשתיהן, בתוך 20 שניות. אם התשובה נכונה, יוענק לו בונוס של 40 נקודות. בבונוסים אחרים מופיעה מילה שעורבבו אותיותיה, ועל השחקן לבנות אותה מחדש. אם יצליח, סכום הבונוס שיקבל תלוי באורך המילה (ככל שהמילה ארוכה יותר, כך סכום הבונוס גבוה יותר) ‒ מ־30 ועד 100 נקודות. בונוס משחק המילים בעל פוטנציאל הרווח הגבוה ביותר הוא בונוס שבץ־נא אישי. על המסך מופיע לוח משחק קטן בגודל של 5 על 10 משבצות, והשחקן מקבל מהמחשב 16 אותיות שנבחרו אוטומטית (אפשר שמקצתן יופיעו יותר מפעם אחת). הוא רשאי לשבץ מילים בלוח כרצונו, במשך דקה אחת. בתום הזמן (או אם השחקן בוחר לסיים קודם) המחשב מעניק לשחקן בונוס שערכו סך כלל הנקודות של המילים שהורכבו ‒ ובלבד שכולן חוקיות. אם יש אפילו מילה אחת שאיננה חוקית, השחקן אינו מקבל שום ניקוד. המחשב לעולם אינו מקבל בונוסים של משחקי מילים ‒ אם המחשב מרכיב מילה שאחת מאותיותיה משובצת במשבצת בונוס, הוא יקבל בהכרח בונוס מסוג אחר. אם כבר נוצלו במשחק כל הבונוסים האחרים (כבר הוענקו שני הבונוסים העתידיים, התור הנוסף וארבעת הבונוסים של הנקודות), יקבל המחשב שוב בונוס כלשהו של נקודות.
אפשרויות נוספות במשחק

ערעור — ביכולתו של כל שחקן לערער על פסילת מילה שהמחשב אינו מאשר, ובלבד שרק מילה אחת איננה מתקבלת. כלומר אם השחקן יוצר שלוש מילים חדשות, והמחשב אינו מקבל אחת מהן, ביכולתו לערער על ההחלטה ולאשר את המילה. לעומת זאת, אם שתי מילים (או יותר) אינן מתקבלות, לא יהיה אפשר לערער. אפשרות הערעור זמינה רק אם כוללים אותה במשחק (בתפריט ההחלטות שבמסך הראשי). אם שני השחקנים אנושיים, יש תנאי שאפשר לבחור בו, והוא שגם השחקן האחר צריך לאשר את הערעור בשביל שיתקבל במשחק. אי אפשר לערער במשחקי המילים שבתוך הבונוסים של משחקי המילים.
טבלת אותיות — כלי עזר המאפשר לשחקן לראות אילו אותיות נשארו בקופה. כך למשל השחקן יכול להחליט אם ברצונו להחליף אותיות.
שאילתא — כלי עזר שזמין בכל עת (חוץ מבמשחקי המילים של הבונוסים). השאילתא מאפשרת לכל שחקן לבדוק אם מילה שהוא רוצה להרכיב חוקית במשחק. היא יכולה לעזור לשחקן ולמנוע שגיאות בניסיונו, שכן אם מילה איננה מתקבלת לא תהיה לו עוד הזדמנות להרכיב מילה חדשה בטרם יסיים המתחרה את תורו.
החלפת אותיות — כל עוד יש אותיות בקופה (יש בקופה 64 אותיות בתחילת המשחק), שחקן יכול לבקש להחליף את האותיות שיש לו, לפי בחירתו (מאות אחת ועד כל שמונה האותיות שברשותו). מחיר כל החלפת אותיות (בכל סדר גודל) הוא 25 נקודות.
משחק מול המחשב — כל שחקן, גם אם הוא שחקן מנוסה ובעל אוצר מילים עשיר, צפוי להתקשות במשחק מול המחשב. למחשב יש מאגר עצום של מילים, והוא מְחַשֵּׁב במשך שניות אחדות את הצירוף המיטבי העומד לרשותו כדי לזכות במספר הנקודות הפוטנציאלי הגבוה ביותר. דבר זה מעניק למחשב יתרון ניכר על שחקן אנושי, והופך את המשחק למאתגר הרבה יותר. על פי רוב ירכיב המחשב מילים ארוכות, כמו ”מִתְחַשְּׁבִים“, ”הֲפַכְפַּכִּים“ וכדומה. המחשב מרבה לשבץ את מילותיו בלוח באופן שיוצר כמה וכמה מילים חדשות בבת אחת, לרוב בצורת ריבוע קסם. טכנית אפשר ליצור משחק שבו המחשב מתמודד מול עצמו. משחק מעין זה צפוי להסתיים לאחר עשרים מהלכים בערך, מאחר ששני ”המחשבים“ ינצלו עד מהרה את כל האותיות שברשותם. משחק בין ”שני מחשבים“ יכול להסתיים במהירות גם בגלל מגבלה טכנית ‒ המחשב צפוי ליצור מילים ארוכות זו אחר זו, ומכאן שלא תהיה לו יכולת לשבץ עוד אותיות בלי שתיווצרנה מילים לא חוקיות לצידן. בזמן תורו של המחשב, בין שהוא מוגבל בזמן (אפשר לקבוע הגבלת זמן למחשב בתפריט ההחלטות שבמסך הראשי) ובין שאיננו מוגבל בזמן, אפשר לזרז אותו ולהכריח אותו לסיים את תורו על ידי הקשה על Enter.
מנעולים — אפשרות שזמינה רק במשחק שבו שני מתחרים אנושיים. כל שחקן מקבל שלושה מנעולים: שני מנעולים ועליהם הספרה שלוש, ומנעול אחד ועליו הספרה חמש. הנחת מנעול על משבצת במשחק (אי אפשר להניחו על משבצות בונוס) חוסמת אותה ומונעת הצבת אות עליה במשך תורים אחדים, לפי ערכו של המנעול – כלומר הנחת מנעול ועליו הספרה חמש תחסום את המשבצת שעליה הונח במשך חמישה תורים. כך אפשר להקשות על המתחרה להרכיב מילה או להאריכה, וכן לחסום את דרכו לפני משבצת בונוס.
ג׳וקר — במשחק של שני שחקנים אנושיים יש בקופה שני ג׳וקרים. ג'וקר יכול להיות משובץ תחת כל אות שהיא, לפי בחירת השחקן שמשבץ אותו בלוח. במשחק מול המחשב אין ג׳וקרים.
צ'יטים במשחק

בגרסאות מסוימות של המשחק ייתנו הצבת הג'וקר במשבצת הבונוס ולחיצה על ”בטל“ בונוס לשחקן.
בגרסאות מסוימות אפשרויות הערעור אינן מוגבלות לשלוש פעמים בלבד במהלך המשחק.
הערות שוליים

↑    יהודית טל, ‏הסיפור שכל יזם חייב לקרוא: כשהמשחק שהמציא אליסף שויקה נתקע בגלגלי המציאות, בעיתון מקור ראשון, 15 באוגוסט 2022
צילום מסך של חוקי המשחק בונוס
בירגיטה סאהלן

| --- | --- |
אין תמונה חופשית
 לידה:  29 בינואר 1953 (בת 71) ינשפין, שוודיה 
 ענף מדעי:  קלינאות תקשורת 
 מוסדות:  אוניברסיטת לונד 
 צאצאים:  מונס סלמרלוב 
 
בירגיטה סאהלן (בשוודית: Birgitta Sahlén; נולדה ב-29 בינואר 1953) היא קלינאית תקשורת שוודית.
ביוגרפיה

מ-1978 היא עוסקת בהוראה בחוג להפרעות בתקשורת של אוניברסיטת לונד, ב-2009 החלה לעבוד גם בתוכנית אודיולוגיה של האוניברסיטה, וב-2012 קודמה לדרגת פרופסור. היא עוסקת גם באימונים של יכולות תקשורתיות, ובנוסף, מעורבת בפרויקטים של שיתופי פעולה בין אוניברסיטת לונד לאוניברסיטאות אחרות. בירגיטה סאהלן היא פרופסור לטיפול בדיבור באוניברסיטת לונד. במשך חמש שנים היא מובילה ומרכזת עבודה במרכז לינאוס לקוגניציה, תקשורת ולמידה (CCL) באוניברסיטת לונד. היא גם מנהלת מספר השתלמויות בפדגוגיה, מנהיגות וגישות טיפוליות באוניברסיטת לונד ומחוצה לה, וכן חינוך במתודולוגיה קבוצתית גדולה, ניתוח טרנזקציות וניתוח שיחות.
בין תחומי המחקר שלה בעיות תקשורת של ילדים וביטוי צלילים, וקשר בין איכות מורים ליכולות קוגניטיביות של ילדים. מאז 1996 היא נמנית עם צוות מכון MiL למנהיגות.
סאהלן נשואה לרופא סוון אולוף סלמרלוב, ויש לה בן, הזמר מונס סלמרלוב ובת, פאני.
הערות שוליים

↑
↑  Birgitta Sahlén, MiL Institute
↑
| --- | --- |
בקרת זהויות :  BIBSYS: 90658901  ISNI: 0000 0000 5198 3917  SELIBR: 210036  VIAF: 76289292   WorldCat (עם VIAF): 76289292 
ערך זה הוא קצרמרבנושא אישים. אתם מוזמנים לתרום לוויקיפדיה ו.
בירגיט קליין

| --- | --- |

 לידה:  15 באוקטובר 1962 (בת 61) קרפלד, הרפובליקה הפדרלית של גרמניה 
 מדינה:  גרמניה 
 פרסים והוקרה:  LVR-Wissenschaftspreis (2004) 
 
בִּירְגִּיט אֶ. קְלַיּן (בגרמנית: Birgit E. Klein; נולדה ב-15 באוקטובר 1962 בקרפלד) היא רבה רקונסטרוקציוניסטית בקהילה היהודית של שטרסבורג וסופרת. בשנת 2017 היא הוסמכה כרבה בבית המדרש לרבנים ליהדות מתחדשת בווינקוט שבפילדלפיה. רבה בירגיט קליין היא גם פרופסור של בית הספר הגבוה למדעי היהדות בהיידלברג (גר').
ספריה

ספריה של בירגיט קליין בגרמנית הם:
Selbstzeugnisse und Ego-Dokumente frühneuzeitlicher Juden in Aschkenas. Beispiele, Methoden und Konzepte, ברלין 2011.
Memoria – Wege jüdischen Erinnerns. Festschrift für Michael Brocke zum 65. Geburtstag, ברלין 2005.
Wohltat und Hochverrat: Kurfürst Ernst von Köln, Juda bar Chajjim und die Juden im Alten Reich, פרייבורג 2003.
Das jüdische Ehegüter- und Erbrecht der Frühneuzeit : Entwicklung seit der Antike und Auswirkung auf das Verhältnis der Geschlechter und zur nichtjüdischen Gesellschaft, ברלין 2016.
Wohltat und Hochverrat, ברלין 2003.
Selbstzeugnisse und Ego-Dokumente frühneuzeitlicher Juden in Aschkenas, ברלין 2011.
Memoria - Wege jüdischen Erinnerns, ברלין 2005.
הערות שוליים

↑  lalsace.fr La première femme rabbin d’Alsace
↑  Une première femme rabbin en Alsace, DNA - Dernières Nouvelles d'Alsace, Le 17/10/2017 par Myriam Ait-Sidhoum
↑  hfjs.eu
↑  הספרים של בירגיט קליין, בספרייה לאומית של גרמניה
| --- | --- |
בקרת זהויות :  NLI: 987007263968305171  BnF: cb15076612d (data)  GND: 1050327152  ISNI: 0000 0000 5393 4254  LCCN: no2004001203  SUDOC: 082615306  VIAF: 56902180   WorldCat (עם VIAF): 56902180 
ערך זה הוא קצרמרבנושא אישים. אתם מוזמנים לתרום לוויקיפדיה ו.
בוריס גלפנד (רופא)

| --- | --- |

 לידה:  11 במאי 1942 טשקנט, ברה"מ 
 פטירה:  18 באפריל 2017 (בגיל 74) מוסקבה, רוסיה 
 ענף מדעי:  טיפול נמרץ כללי 
 מקום לימודים:  האוניברסיטה הממלכתית הראשונה לרפואה של מוסקבה ע"ש סצ'נוב 
 מנחה לדוקטורט:  Viktor Savelyev 
 מוסדות:  האוניברסיטה הממלכתית הראשונה לרפואה של מוסקבה ע"ש סצ'נוב  אוניברסיטה רוסית לאומית לחקר מדעי הרפואה 
 פרסים והוקרה:  פרס ממשלת רוסיה למדע ולטכנולוגיה (2002)  Honoured Physician of the Russian Federation 
 
בוריס גלפנד  (ברוסית: Борис Рувимович Гельфанд ‏; (11 במאי 1942 - 18 באפריל 2017) רופא סובייטי-רוסי ממוצא יהודי.
קורות חיים

בוריס גלפנד נולד בשנת 1942 בטשקנט (אז בירת קזחסטן הסובייטית כיום בקזחסטן) למשפחה יהודית. לאחר סיום בית ספר בהצטיינות הוא התחיל ללמוד רפואה באוניברסיטת סצ'נוב במוסקבה.
לאחר סיום הלימודים בשנת 1965 גלפנד החל לעבוד בבית החולים הקליני העירוני מס' 1 במוסקבה והתמחה בהרדמה וטיפול נמרץ כללי. בשנת 1970 הוא סיים עבודת תואר שלישי ובשנת 1986 פוסט-דוקטורט. בשנת 2005 גלפנד נבחר לאקדמיה למדעי רפואה, בשנת 2013 האקדמיה זו נכללה כחלק של האקדמיה הרוסית למדעים וגלפנד קיבל מעמד של חבר בפועל.
גלפנד היה מומחה בתחום טיפול נמרץ. הוא פרסם 720 מאמרים מדעיים ו-36 ספרים בתחום. בהדרכתו הוכנו 65 עבודות תואר שלישי ו-36 עבודות פוסט-דוקטורט. הוא כיהן בתפקיד פרופסור באוניברסיטה רוסית לאומית לחקר מדעי הרפואה ובמקביל היה ראש קתדרה באוניברסיטה בה למד.
גלפנד היה פעיל במספר אגודות מקצועיות בנושא רפואה וכיהן בהם בתפקידי ניהול.
על תרומתו לקידום הרפואה גלפנד קיבל מספר פרסים.
גלפנד נפטר בשנת 2017 במוסקבה ונטמן בבית העלמין ווסטריאקובסקויה.
אנתוני בראון (כדורסלן)

| --- | --- |

 לידה:  10 באוקטובר 1992 (בן 31) בלפלאוור, קליפורניה, ארצות הברית
 שם מלא:  אנתוני לג'ון בראון
 עמדה:  סמול פורוורד, קלע
 גובה:  2.01
 מכללה:  אוניברסיטת סטנפורד (2010–2015)
 דראפט:  34, 2015 לוס אנג'לס לייקרס
 קבוצות כשחקן
 2015–2016   2015–2016   2016–2017   2016   2017   2017–2018   2017–2018   2018   2018   2019   2019   2019–2020   2020–2021   2021–2022   2022–:  לוס אנג'לס לייקרס   לוס אנג'לס די-פנדרס   איירי בייהוקס   ניו אורלינס פליקנס   אורלנדו מג'יק   מינסוטה טימברוולבס   איווה וולבס   פילדלפיה 76'   פרטיזן בלגרד   לייקלנד מג'יק   לימוז'   פואנלברדה   מטרופוליטן 92   בורסאספור   מכבי ראשון לציון
 
אנתוני לג'ון בראון (באנגלית: Anthony LeJohn Brown; נולד ב-10 באוקטובר 1992) הוא כדורסלן אמריקאי המשחק בעמדות הסמול פורוורד והקלע במכבי ראשון לציון.
קריירה

בשנת 2010 החל בראון לשחק כדורסל בקבוצת הכדורסל של אוניברסיטת סטנפורד. ב-25 ביוני 2015 נבחר בבחירה ה-34 בדראפט 2015 ב-NBA על ידי לוס אנג'לס לייקרס, וב-9 ביולי חתם על חוזה רוקי בקבוצה. הוא ערך את הופעת הבכורה שלו בקבוצה ב-30 באוקטובר 2015, והעמיד ממוצעים של 4 נקודות, 2.4 ריבאונדים ו-0.7 אסיסטים ב-20.7 דקות למשחק ב-29 המשחקים ששיחק במהלך העונה בליגה, כשבמקביל שיחק בלוס אנג'לס די-פנדרס מליגת הפיתוח של ה-NBA. ב-24 באוקטובר 2016 ויתרה עליו הקבוצה.
ב-30 באוקטובר 2016 נבחר בבחירה הראשונה על ידי איירי בייהוקס בדראפט ליגת הפיתוח. לאחר שהעמיד ממוצעים של 29.3 נקודות, 4.3 ריבאונדים ו-4.3 אסיסטים בשלושה משחקים, ב-21 בנובמבר חתם בניו אורלינס פליקנס. ב-9 בדצמבר שוחרר מהקבוצה. בתשעת משחקיו בפליקנס הוא העמיד ממוצעים של 3.9 נקודות ו-2.5 ריבאונדים ב-15.9 דקות. שלושה ימים לאחר מכן הוא חזר לאיירי בייהוקס.
ב-22 בינואר 2017 חתם על חוזה לעשרה ימים באורלנדו מג'יק, ובתום החוזה שב לבייהוקס ונבחר לקבוצת האולסטאר של המזרח בליגת הפיתוח. ב-1 באוגוסט 2017 חתם על חוזה דו כיווני במינסוטה טימברוולבס, ובמהלך העונה שיחק בעיקר באיווה וולבס מליגת הפיתוח. ב-29 באוגוסט 2018 חתם על חוזה למחנה האימונים של פילדלפיה 76', אך שוחרר מהקבוצה ב-10 באוקטובר.
ב-23 באוקטובר 2018 חתם על חוזה בפרטיזן בלגרד עד לתום העונה, אך עזב את הקבוצה ב-27 בנובמבר. ב-10 בינואר 2019 הצטרף ללייקלנד מג'יק מליגת הפיתוח של ה-NBA. ב-28 באוקטובר 2019 חתם בלימוז' מהליגה הצרפתית. ב-30 בדצמבר 2019 חתם בפואנלברדה מהליגה הספרדית. ב-6 ביולי 2020 חתם בפריז לבלואה הצרפתית. ב-29 באוקטובר 2021 חתם בבורסאספור מהליגה הטורקית. ב-12 בינואר 2022 חתם במכבי ראשון לציון.
סטטיסטיקות הקריירה > בעונה הסדירה של ה-NBA

| עונה | קבוצה | משחקים | חמישייה | דקות | אחוזים מהשדה | אחוזים משלוש | אחוזים מהקו | ריבאונדים | אסיסטים | חטיפות | חסימות | נקודות |
| --- | --- | --- | --- | --- | --- | --- | --- | --- | --- | --- | --- | --- |
| 2015/2016 | לייקרס | 29 | 11 | 20.7 | 0.310 | 0.286 | 0.850 | 2.4 | 0.7 | 0.5 | 0.2 | 4.0 |
| 2016/2017 | ניו אורלינס | 9 | 0 | 15.9 | 0.341 | 0.250 | – | 2.9 | 0.7 | 0.6 | 0.1 | 3.8 |
| 2016/2017 | אורלנדו | 2 | 0 | 8.0 | 0.444 | 0.333 | – | 3.5 | 1.0 | 0.0 | 0.0 | 4.5 |
| 2017/2018 | מינסוטה | 1 | 0 | 4.0 | 1.000 | 1.000 | – | 0.0 | 1.0 | 0.0 | 0.0 | 3.0 |
| קריירה | קריירה | 41 | 11 | 18.6 | 0.328 | 0.286 | 0.850 | 2.5 | 0.7 | 0.5 | 0.1 | 3.9 |
הערות שוליים

↑  Raphielle Johnson, Stanford guard Anthony Brown looks to take another step forward in 2014-15, College Basketball | NBC Sports, ‏2014-07-20 (באנגלית אמריקאית)
↑  Utah Jazz: Stanford's Anthony Brown shows his smarts at pre-draft workout | The Salt Lake Tribune, web.archive.org, ‏2015-06-28
↑  Tom FitzGerald, Experienced Anthony Brown helps Stanford in all phases of game, SFGATE, ‏2015-01-14 (באנגלית אמריקאית)
↑  Lakers Take Anthony Brown With 34th Pick, www.nba.com (באנגלית)
↑  Lakers Sign Anthony Brown, www.nba.com (באנגלית)
↑  Los Angeles Lakers vs Sacramento Kings - October 30, 2015 - Game Preview, Play by Play, Scores and Recap on NBA.com, web.archive.org, ‏2016-01-23
↑  Lakers Waive Anthony Brown, www.nba.com (באנגלית)
↑  Pelicans Sign Anthony Brown, www.nba.com (באנגלית)
↑  Pelicans Waive Anthony Brown, www.nba.com (באנגלית)
↑  Magic Sign Anthony Brown to 10-Day Contract, www.nba.com (באנגלית)
↑  Rosters for 2017 NBA Development League All-Star Game Presented By Kumho Tire - NBA D-League, web.archive.org, ‏2017-02-07
↑  Timberwolves Sign Anthony Brown to Two-Way Contract, www.nba.com (באנגלית)
↑  Team Signs Anthony Brown, www.nba.com (באנגלית)
↑  https://twitter.com/sixers/status/1050133250973286406, Twitter
↑  ABA liga j.t.d, Anthony Brown in Partizan NIS : ABA League, ABA Liga (באנגלית)
↑  Entoni Braun više nije igrač Partizana NIS, kkpartizan.rs (באנגלית)
↑  https://twitter.com/lakelandmagic/status/1083447247768043520, Twitter
↑  "Limoges signs Anthony Brown". Sportando (באנגלית אמריקאית). נבדק ב-2022-07-05.
↑  "Anthony Brown signs with Montakit Fuenlabrada". Sportando (באנגלית אמריקאית). נבדק ב-2022-07-05.
↑  "Anthony Brown signs with Metropolitans 92". Sportando (באנגלית אמריקאית). נבדק ב-2022-07-05.
↑  "Bursaspor part ways with Dragan Milosavljevic, signs Anthony Brown". Sportando (באנגלית אמריקאית). נבדק ב-2022-07-05.
↑  אנתוני בראון משנה את כללי המשחק, באתר www.israelhayom.co.il
↑  "Maccabi Rishon signs Anthony Brown". Sportando (באנגלית אמריקאית). נבדק ב-2022-07-05.
בירגר דאהלרוס

| --- | --- |

 לידה:  6 בפברואר 1891 סטוקהולם 
 פטירה:  8 במרץ 1957 (בגיל 66) סטוקהולם, שוודיה 
 מדינה:  שוודיה 
 
בירגר דאהלרוס (בשוודית: Johan Birger Essen Dahlerus‏; 6 בפברואר 1891 - 8 במרץ 1957) היה איש עסקים שוודי אשר שימש ביד הרמן גרינג, כשליח אל בריטניה בניסיון למנוע את מלחמת העולם השנייה.
לקריאה נוספת

ויליאם ל. שיירר, עלייתו ונפילתו של הרייך השלישי, תרגום, אהרן אמיר, הוצאת שוקן, תשל"ו.
לאון גולדנסון, נירנברג 1946, תרגום דפנה ברעם, הוצאת "עברית" ו"כתר", תשס"ו.
בונהאד

בונהאד (בהונגרית: Bonyhád; ביידיש: באניהאד) היא עיר במחוז טולנה בדרום הונגריה. בעיר כנסייה קתולית, כנסייה לותרנית ושרידיהם של שני בתי כנסת. בעיר תשעה בתי קברות, בהם בית קברות יהודי אורתודוקסי ובית קברות יהודי ניאולוגי. ראש העירייה הנוכחי (מכהן משנת 2002) הוא יאנוש ארפד פוטאפי ממפלגת פידס.
היסטוריה

באזור העיר נמצאו שרידים של יישוב מהמאה ה-14. נראה שבתקופת השלטון הטורקי התמעטה אוכלוסיית היישוב. בסוף המאה ה-18 סופחו יישובים סמוכים לבונהאד, ובין תושביה היו קתולים, לותרנים, פרוטסטנטים ויהודים.
בעיר התקיימה אוכלוסייה מגוונת שכללה הונגרים, גרמנים וצוענים. לאחר מלחמת העולם השנייה גורשו תושביה הגרמניים של העיר ורכושם הוחרם.
קהילה יהודית

ב-1941, היו בעיר 1,159 יהודים שהשתייכו ברובם לקהילה האורתודוקסית. כשליש מהיהודים השתייכו לקהילה הנֵאולוגית.
משנת 1940 ואילך גויסו יהודים רבים מהעיר לשירות העבודה.
במאי 1944, כחודש לאחר כיבוש הונגריה על ידי הצבא הגרמני, ניתן צו להקמת שני גטאות בבונהאד ויהודי העיר וכן יהודי יישובים נוספים עברו לתוכו.
ביוני הוצאו היהודים מהגטאות וביולי הועברו לבסיס צבאי בפץ'. משם גורשו לאושוויץ.
למעלה מאלף עובדי כפייה יהודים שנותרו בעיירה נרצחו בירי באוקטובר 1944 על ידי יחידת אס-אס שהגיעה לבונהאד.
לאחר המלחמה ניסו שרידי הקהילה ששבו לעיר להקים בה קהילה יהודית, אך לאחר המרד ההונגרי עזבו לאמריקה ולישראל.
ילידי המקום

וילמוש בוקור במקור בלומנשטוק (1897 – 1984) היה צייר יהודי-הונגרי.
פירושקה סבאדוש במקור שפר (1893 – 1967) הייתה שחקנית יהודייה-הונגרייה.
יעקב מאיר צבי פרידלנדר (נפטר בי"א בחשוון ה'תר"ח, 1847) היה רב אורתודוקסי הונגרי.
אדן רייקה, במקור רייך (1890 – 1971) היה רופא יהודי-הונגר חבר באקדמיה ההונגרית למדעים.
נפטרו במקום

בנימין זאב וולף בוסקוביץ (תק"ה 1745 – 1818) היה רב ופוסק בערים רבות בבוהמיה, מוראביה ובהונגריה.
הערות שוליים

| --- | --- |
בקרת זהויות :  NLI: 987007557492005171  LCCN: n84036258  MusicBrainz: 5ea5580a-9ec7-4d3a-9389-4b2e399d217a  NKC: ge080644  VIAF: 123703158   WorldCat (עם VIAF): 123703158
בית הקברות מירוגוי

| --- | --- |

הכניסה הראשית לבית העלמין מירוגוי (2007)
 פרטי בית הקברות
 פעיל
 תאריך הקמה:  6 בנובמבר 1876
 שטח:  724 דונם מטרי
 מספר קבורים:  לפחות 322,000
 http://www.gradskagroblja.hr
 מיקום:  זאגרב, קרואטיה קרואטיה
 קואורדינטות:  45°50′09″N 15°59′04″E﻿ / ﻿45.83583°N 15.98444°E﻿ / 45.83583; 15.98444
  (למפת קרואטיה מוגדלת) זאגרב ספליט רייקה אוסייק זאדאר דוברובניק הונגריה ס ר ב י ה  מונטנגרו אל. בוסניה והרצגובינה  אוסטריה סלובניה אי. איטליה הים האדריאטי בית הקברות מירוגוי(למפת קרואטיה רגילה) זאגרב ספליט רייקה אוסייק זאדאר דוברובניק הונגריה ס ר ב י ה  מונטנגרו אל. בוסניה והרצגובינה  אוסטריה סלובניה אי. איטליה הים האדריאטי בית הקברות מירוגוי
 
בית הקברות מִירוֹגוֹי (בקרואטית: Mirogoj Groblje) הוא בית הקברות המרכזי של זאגרב בירת קרואטיה ומשרת את אוכלוסיית כל בני הדתות שבעיר.